PARLAMENTUL ROMÂNIEI
	Comisia pentru agricultură, silvicultură, industrie alimentară şi servicii  specifice
	                           Bucureşti,06.12.2005
                        Nr. 24/541


Către,

Comisia juridică, de disciplină şi imunităţi
AVIZ

asupra proiectului de Lege pentru modificarea şi completarea 

Legii arendării nr.16/1994

În conformitate cu prevederile art.89 din Regulamentul Camerei Deputaţilor, modificat şi completat prin Hotărârea Camerei Deputaţilor nr.34/2005, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege pentru modificarea şi completarea Legii arendării nr.16/1994, transmis cu adresa nr.PL.X 553 din 28 noiembrie 2005 şi înregistrat sub nr.24/524/29.11.2005.


Potrivit prevederilor art.60 din Regulamentul Camerei Deputaţilor,  Comisia a dezbătut proiectul de lege sus-menţionat în şedinţa din 06.12.2005. 

Membrii Comisiei au examinat proiectul de lege, expunerea de motive, avizul favorabil al Consiliului Legislativ nr.370/14.04.2005, precum şi punctul de vedere al Guvernului.
În urma dezbaterilor, membrii comisiei au hotărât, în unanimitate, să  avizeze favorabil proiectul de lege cu următoarele amendamente:

1. La Capitolul IV, Durata contractului, alin.(1) al art.5 va avea următorul cuprins:

„Prezentul contract de arendare se încheie pentru o durată de ……..ani, începând, cu anul agricol, de la data de ……… şi până la data de ………”      
Deputat: Ionel Palăr – PNL şi Deputat: Ioan Hoban – PNL

2. La Capitolul VII, Răspunderea, alin.(1) al art.9 va avea următorul cuprins:

„În caz de neexecutare culpabilă a obligaţiilor de către una din părţi, contractul se consideră reziliat de drept fără intervenţia instanţei, cu plata de daune.”    Deputat: Ionel Palăr – PNL şi Deputat: Ioan Hoban – PNL
În raport cu obiectul şi conţinutul său, proiectul de lege face parte din categoria legilor organice.

    VICEPREŞEDINTE,


                      SECRETAR,

               Adrian SEMCU 

                            Ioan MUNTEANU  

